Juoksevat kulut kertovat rahaston kokonaiskulut edellisen kalenterivuoden aikana. Niihin sisältyvät kaikki rahaston kulut kaupankäyntikuluja ja mahdollista tuottosidonnaista palkkiota lukuun ottamatta. Juokseviin kuluihin usein sisältyvä hallinnointipalkkio on rahastosta vuosittain veloitettava palkkio. Sitä ei veloiteta erikseen, vaan se vähennetään rahasto-osuuden päivän arvosta. Olet ehkä kuullut myös merkintäpalkkiosta, joka voidaan periä, kun rahastoja ostetaan, tai lunastuspalkkiosta, joka voidaan periä rahastoja myytäessä. Nordeassa kuukausisäästäjiltä ei veloiteta merkintä- tai lunastuspalkkiota, jos hoidat toimeksiannot itse mobiili- tai verkkopankin kautta. Jos rahasto-osuuksien myynti tulee ajankohtaiseksi, myynnistä tulee joko luovutusvoittoja tai -tappioita, ja voitoista maksetaan myyntivoiton vero. Muistathan aina tarkistaa ajantasaiset tiedot verottajan sivuilta. Lue lisää sijoitusrahastojen verotuksesta Verohallinnon verkkosivuilta osoitteessa vero.fi.